《次韵戏答留题东山者》
宋代·赵滂

诗翁扶醉上危巅，得意留题拂短垣。
嗔喜未忘春梦后，是非犹记劫灰前。
弓刀几处排坚阵，风月何人共小轩。
失脚黄尘应有恨，元龙终不羡求田。

作者简介：赵与滂，字肖范，号蔗境，秦王德芳九世孙，四明（今浙江宁波）人。理宗淳祐九年（一二四九）为闽安镇官（《闽中金石志》卷一○）。今录诗七首。